CELEX: C2005/257/32
Language: hu
Date: 2005-10-15 00:00:00
Title: T-325/05. sz. ügy: 2005. augusztus 30-án benyújtott kereset – TUI kontra OHIM

15.10.2005   
            
            
               HU
            
            
               Az Európai Unió Hivatalos Lapja
            
            
               C 257/17
            
         2005. augusztus 30-án benyújtott kereset – TUI kontra OHIM
   (T-325/05. sz. ügy)
   (2005/C 257/32)
   Az eljárás nyelve: német
   Felek
   
      Felperes: TUI AG (székhelye: Hannover [Németország], képviseli: D. von Schultz ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   A felperes kereseti kérelmei
   
               —
            
            
               az OHIM negyedik fellebbezési tanácsa 2005. május 25-i határozatának (R0183/2004-4. sz. ügy) megsemmisítése;
            
         
               —
            
            
               az OHIM utasítása az EU 002851681 „Fliegen zum Taxipreis” bejelentett közösségi védjegy lajstromozására a védjegybejelentésben felsorolt valamennyi szolgáltatás vonatkozásában;
            
         
               —
            
            
               az OHIM kötelezése a fellebbezési eljárás és a jelen eljárás költségeinek viselésére.
            
         Jogalapok és fontosabb érvek
   
      Érintett közösségi védjegy: A „Fliegen zum Taxipreis” szóvédjegy a 36. és 39. osztályba tartozó szolgáltatások vonatkozásában – lajstromszám: 2 851 681.
   
      Az elbíráló határozata: A bejelentés elutasítása a 39. osztályba tartozó szolgáltatások vonatkozásában.
   
      A fellebbezési tanács határozata: A fellebbezés elutasítása.
   
      Jogalapok: A 40/94/EK tanácsi rendelet 7. cikke (1) bekezdése b) pontjának megsértése, mivel téves az a megállapítás, hogy a bejelentett védjegy nem rendelkezik megkülönböztető képességgel.